***Posetilac Q*** (ビジターＱ, **Bizhitā Kyū**?) je kontroverzni film japanskog režisera Takašija Miikea iz 2001. Snimljen je kao poslednji, šesti deo serijala *Love Cinema* koji se sastoji od šest filmova izdatih direktno za video tržište od strane nezavisnih filmadžija. Filmovi su prvi put predstavljeni u bioskopu tokijske četvrti Šimo-Kitazava. Zamišljeni su kao niskobudžetni eksperimenti koji bi istražili mogućnosti i pogodnosti koje pruža jeftina digitalna video oprema, poput povećane pokretljivosti pri snimanju, kao i snimanja bez profesionalnog osvetljenja.

*Posetilac Q* u izvesnim scenama koristi kvazidokumentarni pristup ili oponaša kućne amaterske snimke što stvara privid realizma koji je u direktnom kontrastu sa nekim krajnje bizarnim elementima i crnom komedijom filma.

Sinopsis
--------

Film često porede sa Pasolinijevom *Teoremom* gde čudni posetilac imućne porodice zavede ćerku, sina, majku, i na kraju i oca, a zatim odlazi nekoliko dana kasnije, dramatično promenivši njihove živote.

*Posetilac Q* je priča o nesložnoj i disfunkcionalnoj japanskoj porodici. Otac, propali TV reporter, ima incestuozni odnos sa svojom ćerkom prostitutkom, i u pokušaju da stvori uspešnu emisiju, kao predmet uzima svog sina koga školsi drugovi neprestano maltretiraju. Sin, sa druge strane, svoje probleme rešava tako što tuče majku, dok ona beži od stvarnosti koristeći opijate, i dolazi do toga da mora da se okrene prostituciji da bi došla do novca.

Tada na scenu stupa mladi čovek koji bez očiglednog razloga, kamenicom udara oca, TV reportera, u glavu i prati ga kući. Posetilac ostaje sa porodicom određeno vreme, uvodeći još više haosa u već poremećene porodične odnose. Nakon niza čudnih i uznemirujućih događaja, harmonija u porodici biva obnovljena.

Uloge
-----

Keniči Endo kao otac
Šungiku Učida kao majka
Fudžiko kao ćerka
džun Muto kao sin, i
Kazuši Vatanabe kao misteriozni Posetilac

Analiza filma
-------------

Uprkos tome što obiluje perverznim i namerno šokantnim scenama, film se zasniva na konzervativnim idejama i vrednostima, naročito tradicionalnim ulogama u porodici.

Miikeovo insistiranje na neprestanom šokiranju gledalaca igra važnu ulogu u umetničkoj viziji filma. Natpisima poput: *„Jesi li nekad bila sa ocem?"* i *„Jesi li ikad tukao svoju majku?"*, čini se da publika počinje da gleda iz perspektive dece, prateći temu dečje delinkvencije. U očevom dokumentarcu o beznađu novih generacija, prikazane mlade osobe su većinom prostitutke i nasilnici. Ironično, te osobe predstavljaju njegov porod.

Film potencira neophodnost postojanja žene radi održavanja harnonije u tradicionalnom japanskom domaćinstvu. U jednoj od čuvenih scena iz filma, Posetilac nadraživanjem izaziva obilnu laktaciju majke (slična scena se kasnije pojavila i u Miikeovom filmu Gozu), koja preplavljuje kuhinju mlekom. Na taj način, majčina ženstvenost je simbolično obnovljena, te ona ponovo postaje funkcionalna kao supruga i majka.

Spoljašnje veze
---------------

* () *Visitor Q* at the Japanese Movie Database
* *Visitor Q* na sajtu IMDb
* *Visitor Q* na AllMovie-u ()
* Visitor Q Review Arhivirano 2009-05-15 na Wayback Machine-u @ Revolving Video

| * p
* r
* u
Djela koja je režirao Takashi Miike |
| --- |
| Filmovi | 
* *A Human Murder Weapon*
* *Bodyguard Kiba*
* *Shinjuku Outlaw*
* *Osaka Tough Guys*
* *Shinjuku Triad Society*
* *The Way to Fight*
* *Fudoh: The New Generation*
* *Young Thugs: Innocent Blood*
* *Rainy Dog*
* *Full Metal Yakuza*
* *The Bird People in China*
* *Andromedia*
* *Blues Harp*
* *Young Thugs: Nostalgia*
* *Audition*
* *Man, A Natural Girl*
* *Ley Lines*
* *Silver*
* *Dead or Alive*
* *Salaryman Kintarō*
* *The City of Lost Souls*
* *The Guys from Paradise*
* *Dead or Alive 2: Birds*
* *Family*
* *Visitor Q*
* *Ichi the Killer*
* *Agitator*
* *The Happiness of the Katakuris*
* *Dead or Alive: Final*
* *Sabu*
* *Graveyard of Honor*
* *Shangri-La*
* *Deadly Outlaw: Rekka*
* *The Man in White*
* *Gozu*
* *Kikoku*
* *Negotiator*
* *One Missed Call*
* *Zebraman*
* *Izo*
* *The Great Yokai War*
* *Big Bang Love, Juvenile A*
* *Waru*
* *Waru: kanketsu-hen*
* *Sun Scarred*
* *Sukiyaki Western Django*
* *Crows Zero*
* *Yakuza: Like a Dragon*
* *God's Puzzle*
* *Yatterman*
* *Crows Zero 2*
* *Zebraman 2: Attack on Zebra City*
* *13 Assassins*
* *Hara-Kiri: Death of a Samurai*
* *Ninja Kids!!!*
* *Ace Attorney*
* *For Love's Sake*
* *Lesson of the Evil*
* *Shield of Straw*
* *The Mole Song: Undercover Agent Reiji*
* *Over Your Dead Body*
* *Kami-sama no Iu Toori*
* *Yakuza Apocalypse*
* *Terra Formars*

 |
| Serije | 
* *Man, Next Natural Girl: 100 Nights In Yokohama*
* *The Making of 'Gemini'*
* *MPD Psycho*
* *Ultraman Max*
* *Masters of Horror*: "Imprint"
* *K-tai Investigator 7*

 |
| Ostalo | 
* Black Triad trilogy
* "Pandōra"
* Box in *Three... Extremes*

 |